text: Палавы дымарфізм адсутнічае. Падобная да светлага падвіду чорнай казаркі, але з белай галавой з цёмным верхам, аднолькава чорнай шыяй і з больш папялістым адценнем зверху цела. На пералётах ляцяць звычайна ў чародах зменлівай формы і памераў. Голас: хутка паўтараемае гаўклівы «гнак» альбо хрыплае гагатанне «грегрегре». Даўжыня цела 58-70 см, размах крылаў 130-145 см. Самка крыху меншая за самца.
  Падвiды: не мае.
  Бiятоп: марскія ўзбярэжжы і скальныя абрывы ў травянiстай тундры недалёка ад вадаёмаў; у паслягнездавы перыяд: марскiя ўзбярэжжы (радзей вялiкiя кантынентальныя вадаёмы).
  Гняздо: пераважна ў калонii на скальных выступах, абрывах i да т.п. Чашападобнае, у паглыбленнi, выслана мохам, лішайнікамі, сцёбламі травянiстых раслiн i пухам; без прыкрыцця. d = прыбл. 25 см.
  Яйкi: 3-5, белыя (свежыя яйкi; пад час наседжвання — жаўтаваты налёт). Памеры: 74,5 х 47,5 мм (68,5-83,0 х 46,0-54,0 мм).
  Арэал:п-аў Канін, Новая Зямля, ўзбярэжжы Швецыі, Фінляндыі і Эстоніі, Свальбард, Вялікабрытанія, Ісландыя, усх. ўзбярэжжы Грэнландыi.
  Пералёты: IV-V, IX-X.
  Месца зiмовак: узбярэжжы Паўночнага м., Брытанскiх а-воў, Галандыя, еўрапейскiя i амерыканскiя ўзбярэжжы Атлантыкi.